**Omsorgsplan 2021 – 2030**

Aukra Pensjonistlag har i styremøte 26.04.21 gått i gjennom Omsorgsplanen som er lagt ut til høyring.

Pensjonistlaget er kjent med Eldrerådets vedtak og støttar dette fullt ut.

Om planen elles vil Pensjonistlaget uttale følgjande: Planen har ei god beskriving av no-situasjonen ( status på tenestetilbod, statlege og ønskjelege tiltak ) Men planen kan lett oppfattast som overfladisk og generell. Ein går ikkje djupt inn i dei utviklingstrekka ein ser.

Vi ser at aldersgruppa 80-90 veks med over 100 personar i planperioden, det tilsvarar over 90 %, og med ytterlegare vekst framover. Også for 90- åringane er det venta vekst på 25 %.

Vi saknar ein analyse:

* Kva tyder dette for personell utviklinga?
* Er det opplæringsbehov?
* Er det behov for utbygging?
* Har planen eit økonomisk aspekt?

Årstalet 2020 er nemnt eit par gongar i planen (fortid), året 2021 er også nemnt (notid). For resten av planperioden er det ingen tidsperspektiv. Vi må unngå « Drar du den, så drar du den» Ein plan skal vere i forkant…

Ein plan skal også vere eit arbeids- og styringsdokument. I dette utkastet ligg det lite eller inkje av styringssignal.

Vi ser for oss at det må kome rullerande arbeidplanar, Kanskje ulike for ulike avdelingar, som har både arbeidsmål og tiltak, og som kan evaluerast årleg. Konkrete planar må vere kjent ev personalet som arbeider med brukarane.

Bufellesskap er nemnt i planen, det ser Pensjonistlaget positivt på.

Kommunen er delt av ein fjord. Innbuartalet på fastlandet utgjer no framimot 30 % av innbuarane i kommunen, og er i vekst. Dette må også kome fram i kommunen sitt planverk.

For styret i Aukra Pensjonistlag Rolf Harald Blomvik, leiar